Id-Direttiva tal-Kunsill
tat-23 ta’ Novembru 1979
li temenda d-Direttiva 75/106/KEE dwar l-approssimazzjoni tal-liġijiet ta’ l-Istati Membri li għandhom x’jaqsmu mal-prekondizzjonament bil-volum ta’ ċerti likwidi f’imballaġġ minn qabel
(79/1005/KEE)
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikolari l-Artiklu 100 ta’ dan,
Wara li kkunsidra l-proposta mill-Kummissjoni [1],
Wara li kkunsidra l-opinjoni tal-Parlament Ewropew [2],
Wara li kkunsidra l-opinjoni tal-Kumitat Ekonomiku u Soċjali [3],
Billi l-qasam ta’ l-applikazzjoni tad-Direttiva tal-Kunsill 76/211/KEE tal-20 ta’ Jannar 1976 dwar l-approssimazzjoni tal-liġijiet ta’ l-Istati Membri marbuta ma’ li jitħejjew bl-użin jew bil-volum ċerti prodotti fimballaġġ minn qabel [4] huwa differenti minn dak tad-Direttiva tal-Kunsill 75/106/KEE tad-19 ta’ Diċembru 1974 dwar l-approssimazzjoni tal-liġijiet ta’ l-Istati Membri marbuta ma’ li jitħejjew bil-volum ċerti likwidi fimballaġġ minn qabel [5];
Billi, għalhekk, l-oqsma ta’ applikazzjoni taż-żewġ Direttivi għandhom ikunu allineati rigward il-volumi tal-imballaġġ minn qabel li magħhom huma marbuta;
Billi fiż-żmien ta’ l-adozzjoni tad-Direttiva 75/106/KEE, il-Kunsill, bil-ħsieb li jipprovdi protezzjoni aħjar lill-konsumatur, talab lill-Kummissjoni qabel il-31 ta’ Diċembru 1980 biex tagħmel proposta ġdida li tnaqqas il-lista ta’ volumi nominali fl-Anness III billi telimina valuri li kienu qrib ħafna ta’ xulxin;
Billi d-Direttiva tal-Kunsill 71/354/KEE tat-18 ta’ Ottubru 1971 marbuta ma’ l-approssimazzjoni tal-liġijiet ta’ l-Istati Membri dwar unitajiet ta’ kejl [6] kif l-aħħar emendata bid-Direttiva 76/770/KEE [7];
Billi skond l-Artikolu 7(2) tad-Direttiva 75/106/KEE, il-Belġju, l-Irlanda, l-Olanda u r-Renju Unit għandhom ħames snin sakemm jimplimentaw din id-Direttiva; billi din id-Direttiva għandha għalhekk tagħti kas tal-limitu taż-żmien;
Billi ċerti Stati Membri jsibuha diffiċli li jnaqqsu l-għadd ta’ volumi nominali; billi, għalhekk, għandhom jiġu stabbiliti disposizzjonijiet għal perjodu ta’ transizzjoni għal dawn l-Istati Membri li madankollu ma jfixkilx il-kummerċ fil-Komunità fil-prodotti msemmija jew iqiegħed fil-periklu l-implimentazzjoni ta’ din id-Direttiva fl-Istati Membri l-oħra,
ADOTTA DIN ID-DIRETTIVA:
Artikolu 1
L-Artikolu 1 tad-Direttiva 75/106/KEE għandha tinbidel b’li ġej:
"Artikolu 1
Din id-Direttiva tirrigwarda l-imballaġġ minn qabel li jkun fihom il-prodotti likwidi elenkati fl-Anness III imkejla bil-volum għall-fini ta’ bejgħ fi kwantitajiet individwali ta’ bejn il-5 ml u l-10 litri inklużi."
Artikolu 2
L-Artikolu 2(2) tad-Direttiva 75/106/KEE għandu jinbidel b’li ġej:
"2. Prodott ikun fimballaġġ minn qabel meta jitqiegħed f’pakkett ta’ kwalunkwe natura mingħajr ma x-xerrej ikun preżenti u l-kwantità ta’ prodott li jkun hemm fil-pakkett ikollha valur deċiż minn qabel u ma tistax tkun mibdula mingħajr ma l-pakkett ma jinfetaħ jew issirlu bidla perċettibbli."
Artikolu 3
L-Artikolu 3(1) tad-Direttiva 75/106/KEE għandu jinbidel b’li ġej:
"1. L-imballaġġ minn qabel li jista’ jkun mmarkat bil-marka KEE li għaliha tirreferi t-Taqsima 3.3 ta’ l-Anness I huwa dak li jikkonforma ma’ l-Anness I."
Artikolu 4
1. L-Artikolu 4 tad-Direttiva 75/106/KEE għandu jinbidel b’li ġej:
"Artikolu 4
1. L-imballaġġ minn qabel kollu li għalih jirreferi l-Artikolu 3 għandu bi qbil ma’ l-Anness I ikollhom indikazzjoni tal-volum ta’ likwidu, imsejjaħ il-"volum nominali tal-kontenut", li huma mitluba li jkollhom.
2. Sa ma jiskadu l-perjodi stabbiliti fid-Direttiva tal-Kunsill 71/354/KEE tat-18 ta’ Ottubru 1971 dwar l-approssimazzjoni tal-liġijiet ta’ l-Istati Membri marbuta ma’ unitajiet ta’ kejl (1), kif l-aħħar emendata bid-Direttiva 76/770/KEE (2), l-indikazzjoni tal-valur nominali tal-kontenut espress f’unitajiet ta’ kejl SI fi qbil mat-taqsima 3.1 ta’ l-Anness I għal din id-Direttiva għandha, jekk ir-Renju Unit jew l-Irlanda jkunu jixtiequ hekk u fit-territorji nazzjonali tagħhom, tkun akkumpanjata b’indikazzjoni tal-volum nominali espress f’kejl imperjali ekwivalenti, jekk jingħata fl-Anness I għal din id-Direttiva."
2. Għandhom jiżdiedu n-noti li ġejjin fil-qiegħ tal-paġna:
"(1) ĠU L 243, tad-29.10.1971, p. 29.
(2) ĠU L 262, tas-27.9.1976, p. 204."
Artikolu 5
L-Artikolu 5 tad-Direttiva 75/106/KEE għandu jinbidel b’li ġej:
"Artikolu 5
1. L-Istati Membri ma jistgħux jirrifjutaw, jipprojbixxu jew jirrestrinġu t-tqegħid fis-suq ta’ pakketi għal-lest li jissodisfaw r-rekwiżiti ta’ din id-Direttiva għal raġunijiet marbuta mad-deċiżjoni tal-volumi tagħhom, il-metodi li bihom kienu verifikati jew il-volumi nominali li huma mniżżla fl-Anness III.
2. Mill-1 ta’ Jannar 1984, imballaġġ minn qabel li jkollhom il-prodotti elenkati fl-Anness III 1(a) jistgħu jinbiegħu biss jekk ikollhom il-volumi nominali stabbiliti fl-Anness III.
Sal-31 ta’ Diċembru 1983, Stati Membri jistgħu jippermettu l-volumi kollha permessi sa dik id-data fis-swieq tagħhom.
3. Iażd,
(a) għal imballaġġ minn qabel bil-volumi nominali elenkati fl-Anness III, il-kolonna II, il-paragrafu 1 għandu japplika sal-31 ta’ Diċembru 1988 għal dawk il-pajjiżi biss li jkunu ppermettew dan l-imballaġġ minn qabel fil-31 ta’ Diċembru 1973, bl-eċċezzjoni ta’ imballaġġ minn qabel fil-kategorija (a) "Inbejjed" b’volum nominali ta’ 0.73 1, li għalih id-data ta’ skadenza hija l-31 ta’ Diċembru 1985;
(b) Rigward il-likwidi speċifikati fitTaqsimiet 1(a), 1(b) u 4 ta’ l-Anness III, il-paragrafu 1 għandu japplika biss meta likwidi bħal dawn ikunu ppreżentati f’imballaġġ li jkollu wieħed mill-volumi nominali elenkat fil-kolonni korrispondenti ta’ dak l-Anness u li jikkonforma mar-regoli ta’ prattika tal-kummerċ ta’ l-Istat Membru ta’ l-oriġini tal-likwidu, mingħajr ebda preġudizzju dwar jekk il-mili seħħ fl-Istat Membru ta’ l-oriġini jew fi Stat ieħor.
4. Id-disposizzjonijiet ta’ din id-Direttiva ma għandhomx ikunu ta’ impediment għal liġijiet nazzjonali li jiggvernaw għal raġunijiet ambjentali l-użu ta’ imballaġġ fir-rigward tar-reċiklaġġ tiegħu."
Artikolu 6
It-Taqsima 2.4 ta’ l-Anness I tad-Direttiva 75/106/KEE għandha tinbidel b’li ġej:
"2.4 L-iżball negattiv tollerabbli għandu jkun iffissat bi qbil mat-tabella li ġejja:
Volum nominali tal-kontenut Vn f’millilitri | Żball negattiv tollerabbli |
f’% ta’ Vn | F’millilitri |
Minn 5 sa 50 | 9 | - |
Minn 50 sa 100 | - | 4.5 |
Minn 100 sa 200 | 4.5 | - |
Minn 200 sa 300 | - | 9 |
Minn 300 sa 500 | 3 | - |
Minn 500 sa 1000 | - | 15 |
Minn 1000 sa 10000 | 1.5 | - |
Meta tintuża t-tabella, il-valuri ta’ l-iżbalji negattivi tollerabbli murija bħala perċentwali fit-tabella, ikkalkulati f’volum, għandhom ikunu mdawwra sa l-eqreb wieħed minn għaxra ta’ millilitru."
Artikolu 7
It-tieni paragrafu tat-taqsima 3.1 ta’ l-Anness I tad-Direttiva 75/106/KEE għandu jinbidel b’li ġej:
"Sa l-iskadenza tal-perjodi stabbiliti fid-Direttiva 71/354/KEE, kif emendata bid-Direttiva 76/770/KEE, l-indikazzjoni tal-volum nominali tal-kontenut espressa f’kejl SI fi qbil ma’ l-ewwel paragrafu tista’ tkun akkumpnajata ma’ dak tal-valur ekwivalenti espress f’kejl imperjali (Renju Unit), ikkalkulat billi jkunu applikati l-fatturi li ġejjin ta’ konverżjoni:
millilitru wieħed = 0.0352 ta’ uqija likwida
litru wieħed = 1760 pinet jew 0220 glalen."
Artikolu 8
L-Anness III għad-Direttiva 75/106/KEE għandu jinbidel bl-Anness għal din id-Direttiva.
Artikolu 9
1. Stati Membri għandhom jadottaw u jippubblikaw qabel l-1 ta’ Jannar 1981 il-liġijiet, ir-regolamenti u disposizzjonijiet amministrattivi meħtieġa biex jikkonformaw ma’ din id-Direttiva, u dawn għandhom jidħlu fis-seħħ fl-1 ta’ Jannar 1981.
2. Stati Membri għandhom jassiguraw li t-test tad-disposizzjonijiet prinċipali ta’ liġi nazzjonali li huma jadottaw fil-qasam kopert minn din id-Direttiva jkunu mgħarrfa lill-Kummissjoni.
Artikolu 10
Din id-Direttiva hija indirizzata lill-Istati Membri.
Magħmula fi Brussel, fit-23 ta’ Novembru 1979.